钦定古今图书集成/理学汇编/文学典/第237卷 > 《郑樵通志》 > 《鼓角横吹十五曲》
## 钦定古今图书集成/理学汇编/文学典/第237卷 > 《郑樵通志》 > 《鼓角横吹十五曲》

《黄鹄》。〈一作鹤〉吟　《陇头吟》　亦曰《陇头水》。

《望行人，　　　　　　　折杨柳》。

《关山月》，　　　　　　　《洛阳道》。

《长安道　　　　　　　豪侠行》　亦曰“《侠客行》。
《梅花落》。”〈胡笳曲〉　　紫骝马。

《骢马》　复有《骢马，驱》非《横吹曲》。

雨雪。

刘生，　不知何代人。观齐梁以来所为刘生之辞，皆
称其任侠，周游三秦间。或云“抱剑专征，为符节郎。”
《古剑行》　　　　　　　《洛阳公子行》。

右鼓角横吹曲。按《周礼》“以鼖鼓鼓军事” ，旧云用角。其说谓蚩尤氏帅魑魅与黄帝战于涿鹿之野，帝命吹角为龙吟以御之。其后魏武帝北征乌桓、越。

“涉沙漠，军士闻之悲思，于是减为中鸣，尤更悲矣。” 按此有十五曲，后之角工所传者只得《梅花》耳。今太常所试乐工第三等五十曲，抽试十五曲，及鸣角人习到《大梅花》《小梅花》《可汗》曲，是《梅花》又有小大之别也。然角之制始于胡，中国所用鼓角，盖习胡角而为也。黄帝之说，多是谬悠。况鼓角与胡角，声类既同，故其曲亦相参用，而《梅花》之辞，本于胡笳，今人谓角鸣为“边声” ，初由边徼所传也。《关山月》《洛阳道》《长安道》《豪侠行》《梅花落》《紫骝马》《骢马》八曲，后代所加也。